Πάπας Σιμπλίκιος

Ο **Πάπας Σιμπλίκιος** (πέθανε στις 10 Μαρτίου 483) ήταν Πάπας της Ρώμης (25 Φεβρουαρίου 468 - 10 Μαρτίου 483). Τα βασικότερα χαρακτηριστικά της Παποσύνης του ήταν : πολέμησε την Αίρεση των Ευτυχιανών, κατήργησε την πρακτική χειροτονίας μόνο την Κυριακή και προσπάθησε να αποκρούσει τις επιθέσεις των Γότθων.

## Βιογραφία

Ο Σιμπλίκιος γεννήθηκε στο Τίβολι της Ρώμης, μετά από ένα χρονικό διάστημα 10 ημερών που πέθανε ο προκάτοχος του Πάπας Ιλάριος τον διαδέχθηκε στον Παπικό θρόνο (25 Φεβρουαρίου 468). Ο Σιμπλίκιος υπερασπίστηκε τις αποφάσεις της Δ΄ Οικουμενικής Συνόδου της Χαλκηδόνας που καταδίκασε την Αίρεση των Ευτυχιανών. Οι Ευτυχιανοί εξεγέρθηκαν στην Αντιόχεια υπό τον Πέτρο Μογγό, ο Σιμπλίκιος διαμαρτυρήθηκε στους αυτοκράτορες Βασιλίσκο και Λέων Α΄ για την αποκατάσταση του νόμιμου Καθολικού επισκόπου. Ο Σιμπλίκιος συγκάλεσε Σύνοδο στην Ρώμη (478) στην οποία αφόρισε τους Αιρετικούς επισκόπους Πέτρο Φούλλο, Ιωάννη της Απάμειας και Παύλο της Εφέσου. Ο στόχος του ήταν να έχει ο επίσκοπος της Ρώμης την απόλυτη εξουσία στην δύση. Ο επίσκοπος της Σεβίλλης Ζήνων ορίστηκε Παπικός Βικάριος της Ισπανίας. Ο Πάπας Σιμπλίκιος εξέπληξε έντονα τον αρχιεπίσκοπο Ιωάννη Α΄ της Ραβέννας επειδή διόρισε επίσκοπο τον Γρηγόριο της Μόντενα παρά την θέληση του. Ο χρονικογράφος Αμαλάριος του Μετς έγραψε ότι ο Σιμπλίκιος ήταν ο πρώτος Πάπας που πραγματοποίησε Αγιασμούς και άλλους μήνες εκτός από τον Σεπτέμβριο πριν τα Χριστούγεννα. Στην εποχή του κατέρρευσε η Δυτική Ρωμαϊκή Αυτοκρατορία, οι Έρουλοι μισθοφόροι ανέτρεψαν τον τελευταίο αυτοκράτορα Ρωμύλο Αυγοστύλο (476). Ο βάρβαρος διάδοχος του Οδόακρος επέτρεψε στον επίσκοπο Ρώμης Σιμπλίκιο να διατηρήσει την θρησκευτική εξουσία. Ο Πάπας Σιμπλίκιος, σε όλη τη διάρκεια της Παπoσύνης του, αγωνίσθηκε ιδιαίτερα κατά του Αρειανισμού και του Μονοφυσιτισμού. Στο έργο του περιλαμβάνεται και η ανέγερση πολλών ναών (βασιλικές). Η ταφή του έγινε στην Βασιλική του Αγίου Πέτρου (2 Μαρτίου 483) και η Ρώμη έμεινε χωρίς Πάπα για 6 μέρες. Τα νεότερα χρόνια (1971) Αγιοποιήθηκε ως Άγιος Σιμπλίκιος και εορτάζεται η μνήμη του στις 10 Μαρτίου.

## Παραπομπές



## Πηγές

*«Νεώτερον Εγκυκλοπαιδικόν Λεξικόν Ηλίου», τόμ.16ος, σελ.1028
*Duchesne, Louis (1886). Le Liber pontificalis (in Latin). Vol. Tome premier. Paris: E. Thorin. σσ. 249–251.
*Jaffe, Philippus; Loewenfeld, S. (1885). Regesta pontificum romanorum ab condita ecclesia ad annum post Christum natum MCXCVIII (in Latin). Vol. Tomus primus (secunda ed.). Leipzig: Veit. σσ. 77–80.
*Loomis, Louise Ropes, ed. (1916). The Book of the Popes (Liber Pontificalis). Records of Civilization: Sources and Studies. Vol. I. To the pontificate of Gregory I. New York: Columbia University Press. σσ. 105–107.
*Opera Omnia, edited by J.-P. Migne, Patrologia Latina, with analytical indexes. This link also holds the "Vita Operaque" section of the Liber Pontificalis.
*Pennacchio, Maria Cristina (2000). "Simplicio, santo". Enciclopedia dei Papi (2000). 
*"S. Simplicii papae Epistolae et decreta," in: Thiel, Andreas (1868). Epistolae Romanorum pontificum genuinae et quae ad eos scriptae sunt, a s. Hilario usque ad Pelagium II (in Latin). Τομ.1,  Brunsbergae: Peter. σσ. 174–220.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 5ου αιώνα
Σιμπλίκιος